b'\n_START_ARTICLE_\nThomas Kanger\n_START_PARAGRAPH_\nThomas Kanger (f\xc3\xb8dt 1951) er en svensk forfatter og journalist._NEWLINE_Kanger har v\xc3\xa6ret journalist siden 1980 og arbejdet freelance siden 1982. Han har v\xc3\xa6ret tilknyttet TV4 og siden 2002 har han lavet en r\xc3\xa6kke programmer fra SVT. Blandt hans faglitter\xc3\xa6re b\xc3\xb8ger er Mordet p\xc3\xa5 Olof Palme (1987), der kritisk behandler efterforskningen af Palmemordet._NEWLINE_Kangers romaner er udgivet i flere lande, heriblandt Danmark. Flere af b\xc3\xb8gerne er kriminalromaner, hvor hovedpersonen er kriminalinspekt\xc3\xb8r Elina Wiik ved Vester\xc3\xa5s politi, hvor Det Svenske Krimiakademi udn\xc3\xa6vnte S\xc3\xb6ndagsmannen fra 2004 til en af \xc3\xa5rets bedste krimier. P\xc3\xa5 dansk foreligger S\xc3\xb8ndagsmanden (Politikens Forlag, 2008) og Englebjerget (Politiken, 2008). P\xc3\xa5 dansk foreligger ogs\xc3\xa5 romanen Terror uden ansigt (2006), der foreg\xc3\xa5r i Danmark med terrorister som angriber Antvorskov Kaserne og bes\xc3\xa6tter Kors\xc3\xb8r.'